<classify> Kwa ushindi huo, Mlandizi Queens imefikisha jumla ya pointi 15, ambazo zimeshindwa kufikiwa na timu zingine tano zilizoshiriki hatua hiyo ya sita bora iliyotoa bingwa.Nyota wa mchezo huo alikuwa mwanadada Mwanahamizi Omary ambaye peke yake alipachika wavuni mabao manne na kufanikiwa kuondoka na mpira baada ya kufunga hat trick pamoja na bao moja zaidi.Mwanahamisi ndiye alikuwa wa kwanza kuipatia Mlandizi Queens bao katika sekunde ya 45 na kuwa bao la mapema zaidi kufungwa katika ligi hiyo ya wanawake nchini.Bao la pili lilifungwa na Fadhila Yusuph katika dakika ya 11 baada ya kuwazidi mbio mabeki wa Panama kabla Mwanahamisi ajafunga la tatu katika dakika ya 35 akichia shuti kali lililomshinda kipa Edina Ndelwa.Hadi timu hizo zinakwenda mapumziko, washindi walikuwa mbele kwa mabao 3-0.Mwanahamisi alifunga bao la nne na tano katika dakikaya 65 na 76 na kukamilisha idadi ya mabao manne katika mchezo mmoja na kuiwezesha timu yake kutwaa taji hilo.Katika mchezo uliotangulia asubuhi, timu ya Marsh Queens iliifunga Fair Play kwa mabao 3-0.  <topic>: MICHEZO 